**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.01.2024, ora 08.00 – 03.01.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 03.01.2024, ora 07.00**

**RÂURI**

**I.N.H.G.A.** a emis o **ATENTIONARE Hidrologică, cod galben,** valabilă în intervalul **03**.**01.2024, ora 09:00 – 05.01.2024 ora 12:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE,** pe unele râuri din bazinele hidrografice: **Iza, Tur, Lăpuş, Crişul Negru, Crişul Alb, Timiş,** cu posibile depăşiri ale **COTELOR DE ATENŢIE**, astfel:

**COD GALBEN:**

 **În intervalul 03.01.2024 ora 09:00 – 05.01.2024 ora 12:00** pe râurile din bazinele hidrografice: Iza, Lăpuş **(judeţul Maramureş)**, Tur **(judeţul Satu Mare)**.

 **În intervalul 03.01.2024 ora 15:00 – 05.01.2024 ora 12:00** pe râurile din bazinele hidrografice: Crişul Negru – bazin amonte S.H. Beiuş şi afluenţii aferenţi sectorului aval S.H. Beiuş – amonte S.H. Tinca **(judeţul Bihor)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**.

Aceast mesaj de atentionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Arad, Bihor, Caraş-Severin, Hunedoara, Maramureş, Satu-Mare si Timiş ( 7 prefecturi ) – ATENTIONARE Hidrologică, cod Galben.*

**Debitele au fost în general staționare,** exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, bazinul superior al Oltului și cursul mijlociu și inferior al Jiului, unde au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Putna, bazinul superior şi mijlociu al Bistriței, bazinele superioare ale Jiului, Oltului, pe cursurile superioare ale Lotrului, Trotuşului, Prutului, pe unii afluenți din bazinul superior și mijlociu al Oltului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Bârlad, Tazlău, afluenții Prutului, afluenții din bazinul inferior al Jiului, unii afluenți din bazinul inferior al Oltului, pe cursul superior și mijlociu al Ialomiței și pe unele râuri din Dobrogea.

Formațiunile de gheață (gheață la maluri, pod de gheață), existente izolat în bazinul Bârladului și bazinul superior al Moldovei, au fost în restrângere și diminuare.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare,** exceptând râurile din bazinele hidrografice: Vișeu, Iza, Tur, Lăpuș și Someșul Mare, unde vor fi în creștere ca urmare a precipitațiilor prognozate, cedării apei din stratul de zăpadă și propagării.

Pe râurile din bazinele hidrografice: Someșul Mic, Someș, Crasna, Barcău, Crișuri, Mureș, Bega, Timiș, bazinul superior al Oltului, cursul mijlociu și inferior al Jiului și cursul superior al Prutului, debitele vor fi în scădere.

Sunt posibile creșteri de niveluri și debite, pe unele râuri din zonele de deal și de munte, mai ales pe cele din vestul, nord – vestul și nordul țării, ca urmare a precipitațiilor prognozate și cedării apei din stratul de zăpadă.

Formațiunile de gheață (gheață la maluri), existente vor fi restrângere, diminuare și eliminare.

Intră în vigoare **ATENŢIONAREA HIDROLOGICĂ** nr. 1 din 02.01.2024, începând cu ora 09:00.

**DUNĂRE**

**Debitul** la intrarea în ţară (secţiunea Baziaş) în intervalul 02.01.2024 – 03.01.2024 **a fost staţionar,** având valoareade **9000 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în creștere pe sectorul Gruia – Bechet și în scădere pe sectorul Corabia – Tulcea.

**Debitul la intrarea în ţară (secţiunea Baziaş) va fi în scădere (8900 m3/s).**

În aval de Porţile de Fier debitele vor fi în creștere pe sectorul Gruia – Zimnicea şi în scădere pe sectorul Giurgiu – Tulcea.

**2.** **Situația meteorologică în intervalul 02.01.2024, ora 09.00 – 03.01.2024, ora 06.00**

**ÎN ŢARĂ**

**Vremea s-a menținut caldă** pentru această dată (cu abateri pozitive ale valorilor diurne de până la 9...10 grade în Moldova și în extremitatea de sud), cu excepția zonei montane, unde valorile termice diurne s-au situat în jurul mediilor multianuale. Pe parcursul zilei cerul s-a degajat treptat în cea mai mare parte a țării, începând cu partea vestică și sudvestică, iar ploi slabe s-au semnalat, local în Dobrogea și izolat în estul Munteniei și al Transilvaniei. Seara și noaptea nebulozitatea s-a extins din nou începând din vest și a plouat slab în Maramureș și în nordul Transilvaniei și cu totul izolat în Crișana și nordul Moldovei. În nordul Carpaților Orientali a nins slab, iar în Carpații Occidentali, spre sfârșitul intervalului s-au semnalat precipitații predominant sub formă de ninsoare. Vântul a prezentat intensificări temporare în zona montană înaltă, unde s-au înregistrat rafale de 70...85 km/h, iar în restul teritoriului a suflat slab și moderat, trecător cu unele intensificări seara și noaptea în Crișana, în general cu viteze de 45...55 km/h. Stratul de zăpadă este prezent în zona de munte, în special la altitudini mai mari de 1500 m și măsura, în platformele stațiilor meteorologice, până la 74 cm în Munții Făgăraș. Pe arii restrânse a fost ceață, dimineața în vest, iar noaptea în sud-est.

Temperaturile maximele s-au încadrat între 3 grade la Toplița și 14 grade la Calafat, iar la ora 06 valorile termice erau cuprinse între -4 grade la Întorsura Buzăului și 9 grade la Zalău, Holod, Reșița și Oravița.

*Observaţii: - de ieri dimineață de la ora 6 au fost în vigoare 7 atenționări cod galben pentru fenomene meteorologice periculoase imediate, emise după cum urmează: 3 de către SRPV Timișoara și câte 2 de către SRPV Constanța și CNPM pentru Muntenia.*

**LA BUCUREŞTI**

**Valorile termice diurne au continuat să fie peste mediile climatologice,** cu abateri pozitive de până la 8...9 grade.

Cerul a fost variabil, cu înnorări la începutul zilei și în a doua parte a nopții. Vântul a suflat slab până la moderat.

Temperatura maximă a fost de 11 grade la toate stațiile meteorologice, iar la ora 06 temperatura era de 1 grad la stația meteorologică Băneasa și de 3 grade la Afumați și Filaret.

 **3. Prognoza meteorologică în intervalul 03.01.2024, ora 09.00 – 04.01.2024, ora 09.00**

**ÎN ŢARĂ**

**Valorile termice se vor menține cu mult peste mediile multianuale** specifice începutului de ianuarie. Temperaturile maxime se vor încadra între 4 și 14 grade, iar cele minime în general între 0 și 7 grade. În regiunile intracarpatice vor fi înnorări în general persistente și vor fi perioade în care va ploua, iar în sud și est cerul va fi temporar noros și numai pe arii restrânse se vor semnala ploi slabe, îndeosebi pe parcursul zilei. Dimineața, în depresiunile din estul Transilvaniei, izolat se poate forma polei. În zona de munte vor fi precipitații pe arii extinse, moderate cantitativ în Carpații Occidentali și în nordul Carpaților Orientali (20...30 l/mp), predominant sub formă de ploaie, iar la altitudini mai mari de 1700 m și lapoviță și ninsoare cu depunere de strat nou de zăpadă. Vântul va prezenta intensificări la munte, în general cu viteze de 60...70 km/h, iar în zona înaltă a Munților Apuseni și a Carpaților Orientali rafalele vor depăși 90....100 km/h, dar la cote mai reduse (40...50 km/h) și în zonele joase din nord-vest, centru și est. Dimineața și noaptea, izolat, îndeosebi în sud vor fi condiții de ceață.

**LA BUCUREŞTI**

**Regimul termic se va menține peste cel specific datei,** maxima se va situa în jurul valorii de 11 grade, iar minima va fi de 2...4 grade. Ziua cerul va avea înnorări, dar probabilitatea pentru ploi slabe va fi redusă, apoi se va degaja. Vântul va sufla slab și moderat.

**4. Buletin nivometeorologic pentru perioada 02.01.2024 ora 20 - 04.01.2024 ora 20**

**Fenomene meteo predominante: Precipitații mixte, temporar ninsori viscolite în altitudine**

**Principalele mecanisme ce conduc la declanșarea avalanșelor: Zăpadă umedă.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MODERAT (2)** | **RISC REDUS (1)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC MODERAT (2)** | **RISC MODERAT (2)** |
| **Munții Țarcu-Godeanu**  | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CEAHLĂU** | **RISC MODERAT (2)** | **RISC MODERAT (2)** |
| **CĂLIMANI** | **RISC REDUS (1)** | **RISC REDUS (1)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 31.12.2023-02.01.2024**

Vremea a fost caldă pentru această perioadă a anului. Cerul a fost variabil, temporar noros. Local în Carpații Occidentali, în vestul celor Meridionali și în nordul celor Orientali s-au semnalat precipitații mixte slabe, trecător ploi la altitudini joase și temporar ninsori la altitudine. Vântul a prezentat intensificări temporare în zonele înalte din toate masivele, ce au atins trecător 50-70 km/h pe creste, mai susținute pe crestele din Carpații Orientali unde trecător au atins 80-100 km/h. Local s-a semnalat ceață, asociată și cu depuneri de chiciură. Stratul de zăpadă a scăzut ușor, înregistrând ușoare creșteri în zonele înalte din Vlădeasa și Rodnei.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ, PARÂNG, BUCEGI, ȚARCU,**

**CĂLIMANI-BISTRIȚEI, VLĂDEASA-MUNTELE MARE - RISC MODERAT (2)**

**La peste 1800 m,** stratul de zăpadă este în mare parte stabilizat, iar în partea superioară sunt prezente cruste de gheață și porțiuni cu zăpadă întărită ca urmare a alternanței de temperaturi pozitive și negative înregistrate, ce au ajutat la compactarea ultimului strat depus peste zăpada mai veche, tasată și înghețată. În zonele adăpostite și pe văi se întâlnesc depozite mai mari de zăpadă și troiene ce depășesc pe alocuri 1 metru și care pot fi dislocate doar a supraîncărcări mari. Ninsorile care vor veni vor depune local 15-20 cm de zăpadă proaspătă, în special în Vlădeasa - Muntele Mare, Țarcu - Godeanu și Parâng -Șureanu.

**Sub 1800 m**, stratul de zăpadă s-a topit semnificativ datorită temperaturilor ridicate înregistrate. Pe anumite văi de la peste 1500 m și în zonele adăpostite se mai întâlnesc și aici depozite însemnate de zăpadă, transportată în perioada precedentă de vântul din altitudine. Temperaturile pozitive vor favoriza în continuare umezirea și tasarea zăpezii.

În aceste condiții riscul declanșării avalanșelor va fi **RISC MODERAT (2)** la peste 1800 m, și **RISC REDUS (1)** sub 1800 m în masivele Bucegi și Făgăraș, fiind prezent doar pe pantele mai înclinate unde sunt depozite mai importante și unde se pot declanșa avalanșe de dimensiuni mici și cu totul izolat medii.

**MUNȚII RODNEI** - **RISC ÎNSEMNAT (3)**

Stratul de zăpada este prezent atât în zonele înalte, cât și în cele mai joase și în mare parte stabilizat. În următoarele 48 de ore sunt așteptate ninsori local însemnate cantitativ, ce vor depune pe alocuri 20-30 cm de zăpadă proaspătă și fără coerență cu stratul actual. Vântul intens va spulbera o mare parte din zăpadă în zonele adăpostite și pe văi și va forma în altitudine plăci de vânt, de grosimi variabile. Atât la suprasarcini cât și natural, pe pantele mai înclinate, riscul declanșării unor avalanșe de dimensiuni mici și izolat medii va fi **RISC ÎNSEMNAT (3)**  la peste 1800 m.

**MASIVUL CEAHLĂU - RISC REDUS (1)**

Stratul de zăpadă este mai redus în Masivul Ceahlău. În zonele adăpostite și pe văi sunt formate unele depozite de zăpadă. Riscul va fi **RISC REDUS (1)** și va fi prezent cu totul izolat la suprasarcini mari în zonele cu depozite.

**În data de 02.01.2024,** la ora 14 stratul de zăpadă din platforma stațiilor meteorologice măsura:

**Carpaţii Meridionali:** 74 cm la Bâlea-Lac, 28 cm la Cuntu, 18 cm la Vf. Omu, 31 cm Vf. Țarcu, 20 cm la Parâng, 16 cm la Păltiniș, 6 cm la Predeal, petice la Sinaia şi Fundata**.**

**Carpaţii Orientali:** 54 cm la Vf. Călimani, 38 cm la Bucin, 34 cm la Vf. Lăcăuți, 25 cm la Vf. Iezer, 11 cm la Ceahlău-Toaca, 3 cm la Penteleu**.**

**Carpaţii Occidentali:** 46 cm la Stâna de Vale, 13 cm la Semenic, 2 cm la Vf. Vlădeasa, petice la Roșia Montană.

**Prognoza vremii în intervalul 02.01.2024, ora 10:00 - 04.01.2024, ora 20:00:**

Vremea va fi în continuare mai caldă decât normalul perioadei. Cerul va avea înnorări temporare, iar pe arii extinse se vor semnala mai ales ninsori la altitudini de peste 1700 m și temporar precipitații mixte la altitudini joase. Local cantitățile de precipitații vor depăși 10-15 l/mp în masivele sud-vestice, vestice și nordice și pe arii restrânse 25-30 l/mp în nordul Carpații Orientali și în cei Occidentali, acolo unde sunt așteptate și creșteri mai importante de strat, în special la altitudini de peste 1700 m. Vântul va sufla în general moderat, cu intensificări temporare de 60-80 km/h în majoritatea masivelor, iar în zonele înalte cu peste 80-100 km/h, viscolind ninsoarea. Local se va semnala ceață, asociată și cu depuneri de chiciură. Stratul de zăpadă va înregistra creșteri în majoritatea masivelor, mai importante în nordul Carpaților Orientali și al celor Occidentali.

**Temperaturi prognozate în intervalul 02.01.2024 ora 20 - 04.01.2024 ora 20:**

**Peste 1800 m:** temperaturi minime: în general -8 la -3 grade

**temperaturi maxime:** în general -5 la 0 grade

**Sub 1800 m:** temperaturi **minime:** în general -4 la 1 grad

**temperaturi maxime:** în general -2 la 3 grade

**Vânt la peste 2000 m:** din sector predominant vestic, cu viteze temporare de 90-110 km/h.

**Izoterma de 0 grade:** în creștere de la 800-1200 m la 1300-1800 m, cu cele mai scăzute valori în nordul Carpaților Orientali și cu cele mai ridicate în Carpații Meridionali.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 28.12.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-9, B-23, B-16 – mun. Bucuresti**

**B-27, com Afumati, jud. Ilfov**

**BV-6, oras Codlea, jud. Brasov**

**IS-1 mobil, mun. Iasi, jud. Iasi**

**AR-2, mun. Arad, jud. Arad**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.12.2023 – 29.12.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea**

**Judetul Braşov :**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în periodele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**